Studia humaliora Tartuensis. (Munga, Eesti). pdl 0,33 l. alc 7,0 %vol. Liigimääratlus: IPA
Tootjainfo: "Koostis: vesi, pale ale linnas, Motueka humal, pärm"
Väike lihtne pudel, tehniline sildike. Helevalge mõnemillimeetrine vahukiht on kirmekesena püsiv. Õlle värvus - kirkalt kuldne. Aroom on mõnusalt värske ja sidrunjas.
Esmamekk on keskmise kehaga ja intensiivselt sidrunilimpsi taoliselt hapukas-magus. Keskmaitse paneb juba naeratama - see on kui värskuse kehastus, lihtne ja samas mõnusalt hapukas-vürtsikas. Lõppmaitse lisab siia tubli sahmaka karameljaste linnaste pehmust ja magusakat tüsedust. Järelmekk on mõrkjas-hapu ja keelt mõnusalt kihelema ajavalt sädelev.
Keskmise kehaga, nõrgalt karboniseeritud, hapukas-magus-vürtsikas-mõrkja buketiga, oivalises maitsetasakaalus olev ÜBERtasandi IPA, mida peaks ilmtingimata seeriatootmisse laskma! Siia kõrvale sobiks oivaliselt ürtidega grillitud paprika ja sibul.
------
pilt isetehtud